JUMAL KÕNELEB
Tere, rõõm taas näha! Ega ma muidugi ei näe sind,
aga on tore taas jagada sulle Jumala Sõna.
Täna jätkame juttu väga aktuaalsel ja olulisel teemal -
rahast.
Maailma majanduse kohal on üsna sünged pilved, Euroopas kardetakse
tervete riikide majanduste pankrotte,
ka USA kõigub ja kardab. Mida me kardame?
Meil poleks midagi karta, kui meie turvatunne ei sõltuks rahast.
Ometi toetuvad paljud just rahale.
Kuigi läänemaailmas ei ole näha nii palju ebajumalakujusi, kui mujal
kultuurides, siis kahjuks sellest on saanud meie ebajumal nr.1.
Jeesus hoiatab, et rahaahnus on tõesti kõige kurja juur.
Millele tänapäeval loota? Millele saab siis loota, kui rahamaailm ei
annagi seda oodatud turvalisust? Kas võime ka ilma raha omamata
tunda end millegile muule toetudes turvaliselt?
Jeesus ütleb nii Matteuse kui Luuka evangeeliumites, et me ei või
teenida Teda st. Jumalat ja mammonat.
Tänapäeval on see väljakutse ja me oleme sunnitud uurima oma
südant - millele me loodame? Kas rahale või Jumalale?
Meie Joyga oleme näinud nii Sõnas, kui omas elus, et on tagatis,
mis on suurem kui kõik pangakontode raha ja miljonid kokku.
Me loodame Jumalale.
Kui ei toetugi rahale ja mammonale, nagu sa ütled, mis siis saab
minu vajadustest? Mul on ju neid igasuguseid - pere, elekter, toit,
kütus, lastejalatsid. Mida sa õieti mõtled? Ja kuidas Jeesus saab
midagi sellist üldse ütelda? Kuidas Ta saab öelda, et ei või
teenida Jumalat ja mammonat ja ärgu me muretsegu, mida süüa
ja mida juua või millega riietuda? Kuidas saaksin olla muretsemata?
Mul on ju pere ja lapsed! Kuidas see on võimalik?
Kas see on võimalik? Mida sa, Jan, selle jutuga öelda tahad?
See oli küsimuseks meile, kui Jumal kutsus meid end järgima ja
ja rajama nullist, ilma rahata, kristlikku kooli.
Kuidas see on võimalik? Kuidas seda saaks teha?
Kui mul on pere, kõik vajadused.
Miks Sa, Issand, palud sellist asja?
Kuidas Sa seda oled plaaninud? Alguses me tõesti ei teadnud.
Panime kogu rahateema kõrvale. Kas kristlased üldse võivad rahast
rääkidagi? See on nagu kuum kartul, sellest ei peaks üldse rääkimagi.
Aga sellest tekib vasturääkivus. -Ja Sõna räägib sellest ometi palju.
Leidsime, et Jumal räägib 1.Moosese raamatu esimesest
peatükist õnnistusest, paradiisis oli kulda ja
räägib viimase leheni sellest.
Ilmutusraamatuni välja räägib Jumal sellest.
Piiblis on üle 2000 salmi, mis räägivad mingil moel majandamisest.
Seda on päris palju. - 2000.
Issand teab, et me vajame sel teemal abi. See teeb meile haiget
ja me ei tea sageli, kuidas nende asjadega toime tulla.
Ta on andnud meile üllataval kombel juhised.
Piiblis leidub juhiseid! -Sellepärast sellest räägimegi.
Võtaksin 1 Moosese 3:17:
Siin räägib Issand Aadamaga pärast pattulangemist.
Ta ütles Aadamale: "Et sa kuulasid oma naise sõna
ja sõid puust, millest mina olin sind keelanud, öeldes,
et sa ei tohi sellest süüa." Mis siis juhtus, kui Aadam
eiras Jumala juhendamist? "Siis olgu maapind neetud sinu
üleastumise pärast! Vaevaga pead sa sellest sööma kogu eluaja!
Ta peab sulle kasvatama kibuvitsu ja ohakaid, ja põllutaimed olgu
sulle toiduks! Oma palge higis pead sa leiba sööma,
kuni sa jälle mullaks saad." Peale Aadama tegu ütles Jumal:
"Olgu maapind neetud sinu pärast! Vaevaga pead sa end elatama!
Pale higis pead sa leiba sööma!" Seda lugedes jahmatasin,
sest see räägib otsekui mitmete elust meie ümber.
Selline on mitmete meie kristlastest sõprade elu praegugi.
"Vaevaga pead sa sellest sööma kogu eluaja! Oma palge higis pead
sa leiba sööma". Issand, kas me peame kristlastena nii elama veel
tänapäevalgi? On see õige? Kas see on... - meie saatus tänapäevalgi?
Elatist teenida vaeva nähes ja süüa leiba palge higis? Kas peame?
- Ja kas see ongi tõesti Jumala tahe?
Vaatasin sõnastikust, mida sõna "neetud" või "needus" tähendab.
Leidsin sellise seletuse: "nuhtlus, vastik, vilets, haletsusväärne,
kuratlik, ebaõnn, halb õnn, õnnetus, ebaõnnestunud,
lootusetu, hävitav, õnnetu".
Vaatasin ka sõna "vaeva nägema" Leidsin vasteks: "rühkida,
võidelda, ponnistada, rügada, koorem..."
Paljude inimeste elu teades tunnen ma need sõnad ära.
Rühkimine, võitlemine, vaeva nägemine, rügamine, lootusetus,
ebaõnnestumine, õnnetus, ebaõnn.
Mille pärast? Kas nii ongi? Kas me peame Jumala plaani järgi
nii elama?
Mida Jeesus selle asja kohta ütleb? Ma tahan seda teada!
Kui Ta ütleb, et nii see peabki olema, siis olgu.
Mida Ta tegelikult ütleb?
Paljud, kes hakkavad teenima seda, mõtlevad, et kui mul on piisavalt
seda, siis ma leian puhkuse ja rahu. Ometi on ka meil nii palju
tuttavaid, kes nagu sinugi elus, vaatamata selle olemasolule,
just põlevad seda teenides läbi, on omadega läbi, väsinud ja
rügavad rõõmuta. Leides õnnistuse asemel elus pigem needuse.
Raske elu, lubatud õnne asemel. See ei anna seda õnne.
Me leidsime, et Vanas Testamendis oli Jumalat järgivate inimeste peal
õnnistus, mitte needus. Kas see käib ainult Vana Testamendi kohta?
Tahtsime uurida, mida Jeesus ütleb. Ja me leidsime meeletu aarde.
Kuula tähelepanelikult: me leidsime midagi, mida Jeesus on teinud
meie eest. Lisaks sellele, et Ta on kandnud meie patud, peale selle, et
Tema haavade kaudu me oleme saanud terveks, tegi Ta veel midagi!
Halleluuja! See saladus on kirjas imelises väikeses salmis -
väike küll, aga sisult võimas! - Galaatlastele 3:13:
"Ent Kristus on meid Seaduse needusest lahti ostnud."
"Ent Kristus on meid Seaduse needusest lahti ostnud ".
Jeesus on ristil lunastanud sind ja mind ja Joy ja kõik inimesed
Seaduse needusest. Kogu needusest. "Kui ta sai needuseks meie eest."
"Sest on kirjutatud: "Neetud on igaüks, kes puu küljes ripub."
Kõik need needused, mida on Piiblis palju kirjas - loe 5.Ms.28, seal on
kirjas kõik needusega seonduv, kõikvõimalikud haigused,
vaimuhaigus, ebaõnn, laostamist... Võiksin mõne koha lugeda, aga seal
on kõike kurba, laste õnnetused, läbikukkumised, segadust, ohtu,
hävingut, viletsust, pimedust, kuivust, näljahäda jms.
See on see Seaduse needus. Aga Piibel ütleb kirjas Galaatlastele,
et Jeesus on meid sellest vabaks ostnud!
Ta on meid sellest vabaks ostnud! Kui Tema sai needuseks meie eest!
Sellest needusest, mis langes selle maailma üle, Aadama ja Eeva ja
kogu maailma üle ja maa üle, needusest...- mille tõttu Aadam
pidi lahkuma Jumala ligiolust ja Issanda sõnul pidi hakkama palge
higis end elatama, tööd rügama. "Vaeva nähes pead sa leiba sööma!"
Ja Kristus on meid sellest vabaks ostnud?!
Kiri Galaatlastele ütleb, et Ta on meid lunastanud, kui Tema sai
needuseks meie eest. - Mille pärast? Piibel jätkab:
"Selleks et Aabrahami õnnistus saaks paganatele osaks Kristuses -
- Need oleme meie! - Kuula hoolega, Jeesus murdis needuse väe,
selle needuse, mis tuli algul maa ning Aadama ja Eeva pere üle ja
millele järgnes mõrv ja õnnetusi. Võime vaimusilmas näha, et Aadam
polnud üldse harjunud tööd rabama, põldu kündma või kraave kaevama,
mida ta tegema pidigi, ta ei saanud olla koos lastega ja mis kõik veel.
Aga Jeesus murdis selle needuse! Miks Ta seda tegi?
"Selleks et Aabrahami õnnistus saaks paganatele osaks".
Mida see tähendab? -Mis on Aabrahami õnnistus?
See tähendab lühidalt seda, et mina, Joy, sina ja igaüks, kes usub
Jeesusesse, ei ole enam neetud, vaid õnnistatud. - Õnnistatud!
Aabrahami õnnistus - mis see oli?
Näeme seda, lugedes Aabrahami elust.
Mul ei ole seda siin kirjas, aga loeme varsti 5 Ms.28.
Seesama Aabrahami õnnistus või Eedeni õnnistus - Jumala õnnistus
on nüüd minu peal. Joy peal. See sama õnnistus, mis oli
Aadama peal, see pärandub edasi Noale, Aabrahamile,
Iisraeli rahvale ja nüüd on see saanud osaks paganaile.
Kui Jeesus ristil suri, toimus vaimumaailmas midagi vinget.
Olete kindlasti näinud Disney filme, milles paha kuningas saab
võimule ja maa sureb tasapisi, värvid kaovad, puud surevad,
kusagil pole lilli, kuulda pole laste naeru, kõik on hall.
Ja siis korraga tuleb prints, siiras, noor, armastust täis prints,
kes kõigi eelduste kiuste võidab armastusega kurja kuninga.
Kui kurja võim taandub ja kuri kuningas sureb, siis juhtub midagi.
Midagi imelist. Needus murdub! Värvid tulevad tagasi, näeme
filmis, kuis värvid tulevad, nurmed rohetavad taas, lilled puhkevad
õide, puud on taas hiirekõrvul, lapsed naeravad ja mängivad,
emad laulavad, isad vilistavad tööd tehes ja kogu see maailm
ja maa muutub. Needus on murtud! See kaob ja asemele tuleb elu,
valgus ja rõõm ja rahu ja turvatunne ja tervis.
See on õnnistuse ja needuse vaheline erinevus.
See on imeasi, mis sündis Kolgata ristil, kui Jeesus suri ja sai
neetuks meie eest, et Aabrahami õnnistus saaks meie osaks.
Mäletad kindlasti, kui tulid usule, sündis midagi imelist.
Elus hakaksid asjad paika loksuma, head asjad hakkasid
juhtuma, mida enne ei toimunud. Üks asi teise järel.
Aga pikemalt usus olles see justkui ununeb. Seda näitas Jumal meile.
Ta ei tahtnud lihtsalt visata paarsada tuhat eurot meie arvele,
Ta viis meid otse oma Sõnasse, millegi palju sügavama juurde.
Ilmutusliku teadmise juurde, et oleme nüüd õnnistatud,
sest oleme nüüd Jeesuses.
Tahame kuulutada vaimumaailmale, sinule ja kogu Soome rahvale,
et Jeesuses Kristuses me oleme õnnistatud.
Me ei ole enam neetud. Needuse võim on murtud.
Kristuses on meil Aabrahami õnnistus. Jumala õnnistus.
Mida see tähendab?
5.Ms 28, milles kirjeldati needust, algab siiski õnnistusega.
Loen siit veidi, aga julgustan sind ise rohkem lugema 5 Ms 28:1.
Sa hämmastud, kui suured on need õnnistused.
Need on nii suured, et meilgi on raske neid kõiki uskuda.
Küsimuses on meile kuuluv õnnistus.
"Ja kui sa tõesti kuulad Issanda, oma Jumala häält ja pead hoolsasti
kõiki tema käske, mis ma täna sulle annan, siis tõstab sind
Issand, su Jumal, kõrgemaks kõigist rahvaist maa peal.
Ja kõik need õnnistused saavad sulle osaks ja tabavad sind,
kui sa võtad kuulda Issanda, oma Jumala häält.
Õnnistatud oled sa linnas ja õnnistatud oled sa väljal.
Õnnistatud on su ihuvili (lapsed), su maapinna saak, su karja
juurdekasv, su veiste vasikad ning su lammaste ja kitsede talled."
Kõik, mis sul on, on õnnitatud!
"Õnnistatud on su korv ja su leivaküna."
Sama hästi võiks öelda taignakauss, konto, rahakott, külmkapp...
"Õnnistatud oled sa tulles ja õnnistatud oled sa minnes.
Issand paneb vaenlased, kes kipuvad sulle kallale,
su ette kaotust kandma". Edasi jätkub: "Issand käsib seda õnnistust
olla sinuga su aitades ja kõiges, mille külge sa oma käe paned,
ja ta õnnistab sind maal, mille Issand, su Jumal, sulle annab."
See jätkub ja jätkub. Näiteks: "Ja Issand annab sulle külluses
head su ihuvilja, karja kasvu ja maapinna saagi poolest maal,
Issand avab sulle oma rikkaliku varaaida, taeva, andes su maale
vihma õigel ajal". Ainult hea, ainult õnnistused,
kõik see kuulub meile!
Sellest samast räägib Jeesus, kui Ta ütleb, et me ei või teenida
Teda ja mammonat.
Ta ei ütle seda sellepärast, et see oleks kuidagi parem,
vaid, et Temal on midagi paremat. Kõik need õnnistused on tulnud
meile ja kuuluvad meie ellu. Võime need usu kaudu vastu võtta.
Kristus sai needuse meie eest ja murdis needuse väe,
et need õnnistused tuleksid meie ellu. Halleluuja!
Vaadates Matteuse14, näeme, kuidas Jeesus oli õpetanud rahvast
kogu päeva ja õhtu oli kätte jõudmas. Rahvast oli 5000 meest,
kui ma õieti mäletan, lisaks naised ja lapsed.
"Õhtu jõudes aga astusid Jeesuse jüngrid ta juurde ja ütlesid:
"... lase nüüd rahvahulgal ära minna, et nad läheksid
küladesse endale süüa otsima!"
Nad olid ilmselt väga näljased ja oleksid pidanud juba minema
toitu ostma. Aga Jeesus ütles: "Andke teie neile süüa!"
"Mida? Mina peaksin neile süüa andma? See maksab ju sadu eurosi!
See on hirmus kallis! Kust me saaksime sellise raha,
et kogu sellele rahvale süüa anda?"
Paljud meist on olnud just selles olukorras. Ühel pool kõik meie
vajadused: arved, toit, lasteasjad, a, b, c, d, e ja teisel pool on
minu mõned eurod. "Issand, kuidas sellest peaks piisama?"
Ja siis veel palub Issand mind teenima ja andma...
Kuidas see peaks kokku sobima? Mida Jeesus ütles?
Ta ütles: "Tooge need mulle!" Olgu, toon meeleldi need minu
üksikud pennid ja oma majandusliku olukorra Issanda ette.
Selle pisku, mis meil on. Toon selle Issandale.
Mida Ta teeb? Vaatame. Mida Jeesus tegi?
Ta "vaatas üles taevasse" ja Ta õnnistas. Mida see tähendab?
Vaatame 1 Ms. 1:28, siin on kirjas, et esimene asi, mida Jumal ütles
Aadamale ja Eevale oli õnnistamine: "Olge viljakad ja teid saagu palju,
täitke maa ja alistage see enestele".
Kui Jeesus õnnistab, siis Ta ütleb: "Ole viljakas, paljune ja
täida maa!" Toon Jeesusele, annan Talle.
Kui annan oma majandusliku olukorra Talle, siis Ta õnnistab seda,
teeb selle viljakaks.
Palvetame.
Tänu, Taevane Isa, et oleme saanud Su Sõna uurida ja näinud,
et Sa oled murdnud kogu needuse väe, kui Jeesus, Sina, tulid needuseks
meie eest. Tänu, Issand, et Su õnnistus on meie üle.
Tahan kuulutada igale vaatajale Jumala õnnistust!
Mitte lihtsalt tavalisi sõnakõlkse, vaid Kõigeväelise Jumala õnnistust!
Tulgu see iga vaataja ellu! Kuulutan kogu needuse kadu
ja tulgu õnnistus, murdugu Jeesuse tehtu esile iga vaataja elus!
Jeesuse nimel. Tänu, Issand, et me oleme õnnistatud, mitte neetud!
Aamen.
Kui soovid toetada Taevas TV77 tööd, saad lisainfot: www.tv7.ee
Ole tõesti õnnistatud Jeesuse nimel!
Swedbank 221048388411 SEB 10220109461019 Saaja: Taevas TV7
Tõlge: Meeli Martin